ભારતીય જનતા પાર્ટીએ પોતાની નમો એપ ઘ્વારા પોતાના કાર્યકર્તાઓ અને સમર્થકો પાસેથી નાની રકમ ભેગી કરવાનું અભિયાન શરુ કર્યું છે. તેના માટે મંગળવારે પીએમ મોદીએ ટવિટ ઘ્વારા લોકોને અપીલ કરી હતી કે તેઓ નરેન્દ્ર મોદી એપ ઘ્વારા ભારતીય જનતા પાર્ટીની સહાયતા માટે પૈસા ડોનેટ કરી શકે છે. તેમને જાતે 1000 રૂપિયા એપ ઘ્વારા પાર્ટીને ડોનેટ કર્યા છે. ભાજપના ઘણા નેતાઓ ઘ્વારા ડોનેશન માટે ટવિટ કરવામાં આવી છે.